கேள்வி: காந்த நிலையியல் என்பது என்ன?
பதில்: காந்த நிலையியல் (''Magnetostatics'') மின்னோட்டம் நிலையாக இருக்கும்போது (நேரத்திற்கேற்ப மாறாதபோது) காந்தப் புலம் குறித்த ஆய்வாகும். இது மின்மம் நிலையாக இருக்கும்போது ஆயப்படும் நிலைமின்னியல் இணையானது. காந்தமாக்கம் நிலையாக இருக்க வேண்டியதில்லை; நானோவிநாடிகளுக்கும் குறைவான நேரத்தில் நிகழும் விரைவான காந்தநிலை மாற்றங்களை முன்னறியவும் காந்த நிலையியலின் சமன்பாடுகளைப் பயன்படுத்தலாம். மின்னோட்டங்கள் நிலையாக இல்லாதவிடத்தும், அவை மிக விரைவாக மாறாதவிடத்து, காந்த நிலையியலை கொண்டு மிக அண்மைய முடிவுகளைப் பெறலாம். பயன்பாடுகளான காந்தமய தரவு சேமிப்பு கருவிகளின் முன்மாதிரிகள் போன்ற குறுகாந்தவியல் பயன்பாடுகளில் காந்த நிலையியல் பரவலாகப் பயன்படுத்தப்படுகிறது.